19/07/2010 | Administración LocalMunicipal
Vedra
Secretaría-Intervención
Anuncio bases prazas persoal laboral fixo, polo sistema de concurso-oposición, correspondentes á oferta de emprego público 2009

Aprobada e publicada a Oferta de Emprego Público deste Concello (BOP nº 84 de data 6 de maio de 2010) constatándose que no cadro de persoal laboral e Catálogo de Postos de traballo figurando como vacante e dotadas a praza de: O Pleno en sesión de data dezasete de xuño do ano 2010 acordou: 1.- Aprobar as bases que rexerán a convocatoria para a provisión polo sistema de concurso-oposición da praza de laboral fixo incluídas na Oferta de emprego público 2009 recollidas na táboa anterior.2.- A convocatoria, xunto coas bases, publicaranse no Boletín Oficial da Provincia, e un extracto detallado no Diario Oficial de Galicia e no Boletín Oficial do Estado, co contido determinado no artigo 6.2 do Real Decreto 896/1991, producíndose os efectos administrativos dende a data do Boletín Oficial do Estado, no que se publique o extracto.1.1.- Obxecto e normativa de aplicación. É obxecto da presente convocatoria a provisión en propiedade de prazas de persoal laboral fixo de plantel, correspondente á oferta de emprego público de 2009, a través do procedemento de selección que se detalla nas bases da convocatoria específica, segundo as seguintes disposicións: - Lei 7/1985, do 2 de abril, reguladora das bases de réxime local. - Real Decreto Lexislativo 781/1986, do 18 de abril, polo que se aproba o Texto refundido das disposicións legais vixentes en materia de Réxime Local. - Lei 30/1984, do 2 de agosto, de medidas para a reforma da función pública. - Real Decreto 896/1991, do 7 de xuño, sobre as regras básicas e os programas mínimos a que debe axustarse o procedemento de selección de funcionarios da Administración Local. - Lei 5/1997, de 22 de xullo, de Administración Local de Galicia. - Lei 4/1988, de 26 de maio, da Función Pública de Galicia. - Decreto 95/1991, do 23 de marzo, polo que se aproba o Regulamento de selección do persoal da administración da Comunidade Autónoma de Galicia e, supletoriamente, o Real Decreto 364/1995, do 10 de marzo, polo que se aproba o Regulamento Xeral de Ingreso do Persoal ó Servizo da Administración do Estado. - Real Decreto Lexislativo 1/1995, do 24 de marzo, polo que se aproba o Texto Refundido da Lei do Estatuto dos Traballadores. - Lei 7/2007, de 12 de abril, do Estatuto Básico do Empregado Público, en especial a disposición transitoria cuarta. - Ordenanza de normalización lingüística do Concello de Vedra. A regulación contida nestas bases completarase co previsto nas correspondentes bases específicas e convocatorias.1.2.- Publicidade. As bases xerais e as específicas publicaranse na súa integridade no Boletín Oficial da Provincia da Coruña e, en extracto, no Diario Oficial de Galicia. Os anuncios das convocatorias publicaranse no Boletín Oficial do Estado, cos requisitos recollidos no artigo 6.2 do Real Decreto 896/1991, do 7 de xuño.2.1. Características das prazas. As prazas obxecto da presente convocatoria están encadradas no marco de persoal laboral fixo e atópanse denominadas segundo a táboa que figura recollida no encabezamento. O réxime retributivo será o establecido específicamente para o Concello de Vedra, de acordo coa normativa xeral, o cadro de persoal e os acordos retributivos que adopte esta entidade. A idade de xubilación será os 65 anos.2.2. Cometido funcional. O cometido funcional destas prazas e extensión consistirá principalmente en realizar as súas prestacións laborais e exercicio das súas profesións en calquera servizo desta entidade así como as prestacións profesionais que en cada momento sexan determinadas polos órganos correspondentes do Concello.2.3. Incompatibilidades. O que obteña a praza obxecto desta convocatoria, estará sometido ao réxime de incompatibilidades que determinan as disposicións vixentes (Lei 53/1984, de 26 de decembro e concordantes). Para ser admitidos ao concurso-oposición, será necesario reunir os seguintes requisitos: 3.1.- Xerais. a) Ser español ou nacional dun Estado membro da Unión Europea, ou nacional do Reino de Noruega ou da República de Islandia. Tamén poderán participar o cónxuxe, descendentes e ascendentes de cónxuxe, dos españois e dos nacionais de países membros da Unión Europea, de Noruega ou de Islandia, sempre que non estean separados de dereito, menores de vinte e un anos ou maiores da devandita idade que vivan ás súas expensas. Este último beneficio será igualmente de aplicación a familiares de nacionais doutros estados cando así se recolla nos tratados internacionais celebrados pola Comunidade Europea e ratificados por España. En cumprimento do sinalado no artigo 1.3 da Lei 17/1993, do 23 de decembro, as bases específicas de cada convocatoria establecerán que prazas quedan reservadas para aspirantes de nacionalidade española. b) Ter cumpridos dezaseis anos de idade e non exceder, no seu caso, da idade máxima de xubilación forzosa. c) Ter o título esixido nas bases específicas, ou estar en condición de obtelo na data que remate o prazo de presentación de instancias. No caso de titulacións non expedidas en España estas deberán estar debidamente validadas polo Ministerio de Educación e Ciencia. d) Non ter enfermidade ou eiva física ou psíquica que impida o desempeño das funcións correspondentes. As persoas con minusvalía deberán facelo constar na súa instancia, sinalando se precisan adaptación das probas. A condición de minusválido acreditarase por certificación dos servizos competentes da Delegación Provincial da Consellería de Traballo e Benestar. e) Non ter sido separado mediante expediente disciplinario do servizo ao Estado, Comunidades Autónomas ou Entidades Locais nin atoparse inhabilitado para o exercicio das funcións públicas. Os aspirantes que non posúan nacionalidade española deberán acreditar, igualmente, non estar sometidos a sanción disciplinaria ou condena penal que impida, no seu Estado, o acceso á función pública. Os anteriores requisitos, así como os específicos que se esixan para a praza, deberanse reunir o derradeiro día do prazo de presentación de solicitudes e será nulo o nomeamento como persoal laboral dos aspirantes que estean incursos en causas de incapacidade segundo a normativa vixente. As persoas con minusvalías serán admitidas en condicións de igualdade cos demais aspirantes, salvo que a restricción padecida lles impida cumprir o requisito correspondente a “non padecer enfermidade ou defecto físico ou psíquico que impida ou resulte incompatible co desempeño das funcións da praza”. O tribunal examinará e resolverá motivadamente tales peticións podendo solicitar o oportuno informe dos organismos competentes.3.2.- Específicos. Estar en posesión dos indicados nas bases específicas para cada unha das prazas indicadas. Os que desexen tomar parte no proceso selectivo deberán facelo constar mediante solicitude dirixida ao alcalde-presidente do Concello (o modelo figura como anexo a este documento), directamente ou a través dos procedementos previstos no artigo 38.4 da Lei 30/1992 de réxime xurídico das administracións públicas e do procedemento administrativo común. A solicitude, na que os aspirantes manifestarán que reúnen todas e cada unha das condicións sinaladas na base terceira acompañarase, inexcusablemente de: a) Copia cotexada do DNI. Os aspirantes que non posúan a nacionalidade española e teñan dereito a participar, deberán presentar unha copia cotexada do documento que acredite a súa nacionalidade e, de ser o caso, os documentos que acrediten o vínculo de parentesco e o feito de vivir por conta ou estar a cargo dun nacional doutro Estado co que teñan o dito vínculo. Así mesmo, deberán achegar declaración xurada ou promesa deste de que non está separado de dereito do seu cónxuxe e, de ser o caso, do feito de que o aspirante vive por conta destes ou está ao seu cargo. b) Xustificante acreditativo de aboamento dos dereitos de exame na conta corrente da que é titular este Concello na entidade bancaria CAIXA GALICIA, número 2091 0330 67 3040005550. Esta cantidade non será devolta nos supostos de exclusión das probas selectivas por causas imputables ao interesado polo que, no suposto de exclusión por non cumprir os requisitos ou non achegar os documentos esixidos na convocatoria non se procederá á devolución. As taxas que deberán satisfacerse serán as seguintes: c) Unha relación dos méritos que aleguen e os documentos acreditativos ou copias cotexadas de todos e cada un dos méritos alegados que sexan puntuables segundo as bases. d) Declaración responsable de non atoparse nalgunha das causas de incapacidade ou incompatibilidade establecidas na lexislación reguladora da función pública. O prazo de presentación de solicitudes é o de vinte días naturais a partir do seguinte ao da publicación da respectiva convocatoria no Boletín Oficial del Estado (BOE). Rematado o prazo de presentación de solicitudes, o alcalde-presidente ditará, no prazo máximo dun mes, resolución pola que se aprobará a lista provisional de admitidos/as e excluídos/as, que se publicará no Boletín Oficial da Provincia (BOP) e no taboleiro de editos da Casa do Concello. Na dita resolución, indicarase o nome, apelidos e DNI dos/das admitidos/as e excluídos/as e indicarase, no seu caso, as causas da exclusión. Os aspirantes disporán dun prazo de dez días para presentar emendas, nos termos do artigo 71 da Lei 30/92. Unha vez transcorrido o dito prazo, o alcalde-presidente ditará resolución definitiva, que levará implícita a estimación ou desestimación das solicitudes de emenda e que se publicará no BOP e no taboleiro de editos da Casa do Concello, xunto coa composición do tribunal, lugar, data e hora de comezo do primeiro exercicio. O feito de figurar na relación de admitidos non prexulga que se lles recoñeza aos interesados a posesión dos requisitos esixidos no procedemento que se convoque. Cando da documentación que debe presentarse no caso de superar o proceso selectivo se desprenda que non posúen algún dos requisitos, os interesados decaerán en tódolos dereitos que puidesen derivarse da súa participación no procedemento. Contra a resolución do alcalde-presidente aprobatoria da lista definitiva, poderase interpoñer un recurso potestativo de reposición ante o mesmo órgano que o dictou, no prazo de un mes a partir do día seguinte ao desta publicación (artigos 107 e 117 da Lei 30/92, do 26 de novembro, de réxime xurídico das administracións públicas e do procedemento administrativo común, modificada pola Lei 4/99 do 13 de xaneiro) ou ben en recurso contencioso-administrativo perante o Xulgado Contencioso Administrativo da Coruña, segundo o artigo 46 da lei 29/98, do 13 de xullo, reguladora da xurisdición contencioso-administrativa. Non obstante, se en calquera momento posterior á aprobación da lista definitiva mencionada no parágrafo anterior, se advertira nas solicitudes e documentación achegada polos/as aspirantes inexactitude ou falsidade que fora causa de exclusión, esta considerarase defecto non emendable e resolverase dita exclusión. Os sucesivos anuncios publicaranse no taboleiro de anuncios do Concello. Os tribunais cualificadores para cada un dos grupos estará constituído por: Presidente: - Un funcionario do grupo C1 ou superior ou un laboral fixo da categoría profesional do grupo III ou superior, pertencente á Administración local, designado polo presidente da Corporación. Vogais: - Catro funcionarios do grupo C1 ou superior ou laboral fixo da categoría profesional do grupo III ou superior, pertencentes á Administración local, un deles -cando menos- pertencente a unha administración distinta ao Concello de Vedra, designados polo presidente da Corporación. Secretario: - Un funcionario ou laboral fixo do cadro de persoal do Concello designado polo presidente da Corporación que actuará con voz pero sen voto. Por cada membro dos tribunais nomearase un suplente coa mesma procedencia que o correspondente titular, baixo proposta, no seu caso, dos órganos correspondentes, O nomeamento dos membros dos tribunais efectuarase por resolución da Alcaldía. A composición nominal dos tribunais, titulares e suplentes, farase pública coa resolución aprobando a lista definitiva de admitidos ó proceso, e na que tamén se sinalará o día e a hora de valoración dos méritos. Os membros dos tribunais deberán absterse de intervir, notificándoo á autoridade convocante cando concorran neles as circunstancias previstas no artigo 28 da Lei 30/1992 do 26 de novembro. Os aspirantes poderán recusar aos membros do tribunal cando concorran as ditas circunstancias. Os tribunais non poderán constituírse nin actuar sen a presenza, cando menos, da metade dos seus membros, titulares ou suplentes, indistintamente, debendo figurar necesariamente, entre estes, o presidente e o secretario, ou os que legalmente os substitúan. As decisións adoptaránse por maioría dos votos dos membros asistentes, resolvendo, en caso de empate, o voto de calidade do presidente. Os tribunais resolverán tódalas dúbidas que xurdan na aplicación das presentes normas, así como nos casos non previstos por elas. Tamén poderá dispoñer a incorporación aos seus traballos de asesores especialistas para as probas correspondentes dos exercicios que xulgue oportuno. Estes asesores, con voz pero sen voto, limitaranse a prestar a súa colaboración nas súas especialidades técnicas. Os órganos de designación dos membros dos tribunais designarán no seu momento xunto cos nomes dos titulares os seus suplentes e para os efectos de percibir as indemnizacións en concepto de asistencias, os compoñentes dos tribunais que actúen nestas probas terán as categorías que correspondan segundo establece o Real decreto 462/2002 do 24 de maio. Os aspirantes, que irán provistos do DNI, serán convocados para cada exercicio nun único chamamento, sendo excluídos os que non comparezan, agás nos casos debidamente xustificados e libremente apreciados polo tribunal. As razóns e probas xustificativas formularanse dentro das 24 horas seguintes á celebración de cada exercicio ao que non compareceran, e, de ser apreciadas polo tribunal, causarían a suspensión inmediata dos exercicios pendentes, ata que non fora examinado do anterior exercicio o aspirante interesado. A orde de actuación dos aspirantes, iniciarase de conformidade coa resolución da Consellería da Presidencia, Administracións Públicas e Xustiza, pola que se faga público o resultado do sorteo ao que se refire o Regulamento de selección de persoal da Administración da Comunidade Autónoma de Galicia do 20 de marzo de 1991. Segundo a resolución do 29 de xaneiro de 2009 (DOG Nº 24 do 4 de febreiro de 2009) a orde comezará por aqueles opositores dos que o primeiro apelido empece pola letra D. Unha vez comezadas as probas selectivas, non será obrigatoria a publicación da celebración dos sucesivos exercicios no Boletín Oficial da Provincia, senón que será suficiente coa súa exposición no Taboleiro de editos do Concello e na súa páxina web. Entre o final dunha proba e o comezo da seguinte deberán transcorrer un mínimo de 72 horas e un máximo de 40 días. Sen prexuízo do disposto no parágrafo anterior, cando o tribunal o estime conveniente, e trala consulta cos aspirantes que resulten aprobados no exercicio correspondente, poderá acordar a celebración inmediata do seguinte, concedendo aos opositores un descanso mínimo de 30 minutos antes da súa celebración. Os exercicios, que se realizarán en lingua castelá ou galega, poderán ser lidos publicamente se así o acorda o tribunal, podendo este dialogar co aspirante co fin de determinar os seus coñecementos sobre o contido do exposto, durante un tempo máximo de 10 minutos. Comezada a práctica dos exercicios, os tribunais poderán requirir en calquera momento aos concorrentes respectivos para que acrediten a súa identidade mediante a exhibición do seu DNI ou documento equivalente. Se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, excluiranse desta trala audiencia ao interesado. O tribunal, cando exclúa un aspirante, comunicarao o mesmo día á autoridade que convocara o proceso selectivo. A fase de concurso, que será previa á da oposición, non ten carácter eliminatorio nin pode terse en conta para superar as probas da fase de oposición. O tribunal non poderá valorar o non alegado e probado polos aspirantes nos documentos achegados no momento de presentar a solicitude para admisión ás probas selectivas sen que sexa admisible a concesión de ningún prazo para a emenda de falta de alegación ou de proba de méritos. Os meritos serán valorados antes do primeiro exercicio. A cualificación de cada exercicio efectuarase sumando as puntuacións outorgadas por cada membro do tribunal, cos límites establecidos na base relativa á cualificación, e dividindo o total polo número de membros. A cualificación dos aspirantes aprobados en cada exercicio farase pública o mesmo día no que se acorde, no Taboleiro de anuncios da Corporación e na páxina web do Concello. Finalizadas as probas, o tribunal exporá no Taboleiro de anuncios do Concello a relación de aprobados por orde de puntuación final, non podendo superar esta o número de prazas convocadas. A dita relación confeccionarase co opositor ou opositores que, superados tódolos exercicios obrigatorios, obteña a maior puntuación na suma dos puntos correspondentes a tódolos exercicios da oposición máis os obtidos na fase de concurso. No prazo de vinte días naturais, a contar dende o seguinte a aquel en que se fixo pública a lista, o opositor aprobado deberá presentar no Rexistro Xeral os seguintes documentos: a) Copia cotexada do DNI ou, se é o caso, documento equivalente expedido pola autoridade competente do país de orixe. b) Copia cotexada do título académico esixido nas bases específicas, ou no seu defecto, xustificante de ter aboados os dereitos para a súa expedición. Se estes documentos estivesen expedidos despois da data do remate do prazo de presentación das solicitudes de admisión ás probas selectivas, deberán xustificar debidamente o momento de conclusión dos estudios correspondentes. c) Declaración xurada de non atoparse separado, mediante expediente disciplinario, do servizo de ningunha Administración pública, nin atoparse inhabilitado para o exercicio de funcións públicas. d) Declaración xurada de non atoparse incurso en ningunha causa de incapacidade ou incompatibilidade, de conformidade coa lexislación vixente e referida ao momento da sinatura do contrato. e) Certificación médica oficial acreditativa de non padecer enfermidade ou eiva física ou psíquica que imposibilite o normal exercicio da súa función. Os aspirantes que fixeran valer a súa condición de persoas con minusvalía deberán presentar certificado expedido polos órganos competentes que acrediten tal condición, e igualmente deberán presentar certificado dos citados órganos ou da Administración sanitaria, acreditativa da compatibilidade co desenvolvemento das tarefas e funcións correspondentes. Ante a imposibilidade, debidamente xustificada, de presentar os documentos expresados poderá acreditarse que se reúnen as condicións esixidas na convocatoria, mediante calquera medio de proba admisible en dereito. Quen tivese a condición de funcionario de carreira ou de persoal laboral fixo ao servizo de calquera Administración Pública estará exento de xustificar documentalmente as condicións e demais requisitos xa probados para obter o seu anterior nomeamento, que concorden cos da convocatoria correspondente, debendo presentar certificación da Administración pública de quen dependeran para acreditar tal condición. Se, dentro do prazo indicado, e salvo causa de forza maior, non presentara a documentación ou non reúna os requisitos esixidos quedarían anuladas tódalas actuacións, sen prexuízo da responsabilidade na que puideran incorrer por falsidade na súa solicitude de participación no proceso selectivo. Xustificada a documentación sinalada no apartado anterior, formalizaranse os contratos entre o señor alcalde-presidente do Concello e os aspirantes seleccionados, no prazo máximo dun mes contado a partir da data de recepción da notificación da resolución do concurso-oposición. Para adquirir a condición de persoal laboral fixo, os aspirantes seleccionados deberán superar satisfactoriamente un período de proba de conformidade co artigo 14 do Estatuto dos Traballadores. No suposto de que os aspirantes seleccionados prestaren servizos previos no Concello de Vedra, no mesmo posto de traballo non se establecerá período de proba conforme determina o artigo 14 do Estatuto dos Traballadores. Segundo o disposto no Real decreto 896/1991, do 7 de xuño, os opositores que aproben os exames quedando sen praza no concurso-oposición integrarán unha lista de agarda para cobertura de baixas que se produzan entre o persoal titular. A presente convocatoria, e cantos actos administrativos se deriven dela, poderán ser impugnados polos interesados nos casos e na forma establecida na Lei 30/1992 do 26 de novembro de réxime xurídico das administracións públicas e do procedemento administrativo común. BASES ESPECÍFICAS DA PRAZA DE LABORAL FIXO DO CONCELLO DE VEDRA, DENOMINADA ADMINISTRATIVO ENCARGADO DE BIBLIOTECA E ARQUIVOS 1) Titulación esixida: Estar en posesión do título de bacharelato superior, formación profesional II grao ou equivalente ou en condicións de obtelo na data en que finalice o prazo de presentación de solicitudes.2) Probas selectivas e sistemas de cualificación dos exercicios: As probas selectivas constarán de dúas fases: a) Concurso. b) Oposición libre. Será previa á da oposición e non eliminatoria. A cualificación desta fase deberá estar concluída antes da celebración da fase de oposición, facéndose público o seu resultado no Taboleiro de anuncios da Casa do Concello. Para a acreditación de méritos unicamente se admitirán documento orixinais ou copias debidamente cotexadas. Non serán obxecto de valoración aqueles méritos que non estean debidamente xustificados dentro do prazo de presentación de solicitudes. A fase de concurso puntuarase cun máximo de 8 puntos que se repartirán entre experiencia profesional e formación. O tribunal cualificará os méritos na forma que se indica a continuación: A.1) Servizos prestados: por servizos prestados na administración local ou noutras administracións públicas no mesmo posto de traballo ou similar para o que se convoca a praza 0,40 puntos por cada ano. Non se valorarán períodos inferiores a 3 meses. Este apartado puntuará ata un máximo de 5 puntos. A.2) Titulacións académicas: Por estar en posesión de títulos académicos non esixidos para o acceso á praza que se convoca, puntuándose: - diplomatura: 0,10 puntos. - licenciatura: 0,40 puntos. A.3) Formación: só se puntuarán os cursos acreditados mediante título expedido por organismos oficiais ou sindicatos. Cursos relacionados coas tarefas a desenvolver: Só se valorarán os cursos homologados oficialmente e impartidos por organismos públicos e centros autorizados. Presentaranse clasificados conforme ao apartados A, B e C A.) Cursos específicos bibliotecarios municipais: Curso para bibliotecarios municipais de 20 ou mais horas: 0,50 ptos Curso básico no uso de programa de xestión meiga: 0,10 ptos Curso avanzado no uso do programa e xestión meiga: 0,30 ptos B.) Cursos de informática de 16 ou mais horas: Cursos de ofimática (word, excel, access) Nivel avanzado: 0,20 ptos Nivel básico: 0,10 ptos C.) Cursos relacionados coa xestión e actividades da biblioteca: - de 20 ou máis horas: 0,30 ptos - de 15 a 19 horas: 0,15 ptos - de 6 a 14 horas: 0,10 ptos - de 3 a 5 horas: 0,05 ptos Constará dos seguintes exercicios, de carácter obrigatorio: B.1) Primeiro exercicio: consistirá en desenvolver, por escrito, nun período máximo dunha hora, un ou varios temas determinados polo tribunal, de entre os que figuran no programa anexo ás presentes bases. Neste exercicio avaliarase a formación xeral e académica, a claridade, a orde das ideas, a facilidade da exposición escrita, a contribución persoal do aspirante e a súa capacidade de síntese. B.2) Segundo exercicio: Será práctico e consistirá en desenvolver un ou varios supostos prácticos que garde relación co posto e as funcións propias da praza e sobre as materias contidas no programa anexo, determinado ao chou entre varios supostos propostos polo tribunal inmediatamente antes do comezo do exercicio, a realizar nun tempo máximo de unha hora. Para realizar este exercicio os aspirantes poderán facer uso dos textos legais e da bibliografía dos que acudan provistos e que consideren oportunos. B.3) Terceiro exercicio: de carácter non eliminatorio. Este exercicio será obrigatorio para os aspirantes que non acrediten ningún título ou certificado oficial do coñecemento do galego, quedando exentos aqueles aspirantes que acrediten estar en posesión do curso de iniciación ou superior debidamente homologado polo órgano competente en materia de política lingüística da Xunta de Galicia. A proba consistirá na realización dunha tradución dun texto do castelán ao galego e doutro do galego ao castelán, valorándose a adaptación dos textos á normativa vixente na materia. Aqueles aspirantes que acrediten estar en posesión dos cursos correspondentes poderán realizar esta proba de forma voluntaria. O tribunal ten a capacidade de resolver cantas dúbidas se presenten no desenvolvemento das probas. Valoración dos exercicios: Cada un dos dous primeiros exercicios será eliminatorio. Serán valorados ata un máximo de 10 puntos, sendo eliminados os participantes que non acaden o mínimo de 5 puntos. O terceiro exercicio avaliarase cun máximo dun punto. Cualificación final.- A cualificación final do concurso-oposición virá determinada pola suma de méritos do concurso e dos resultados da fase de oposición. O tribunal declarará aprobado o aspirante que obtivese a maior puntuación e proporalle ao órgano competente da Corporación o seu nomeamento como laboral fixo do Concello de Vedra. O tribunal non poderá declarar que superaron o proceso selectivo un número superior de aspirantes ao de prazas convocadas. Tema 1.-A Constitución española de 1978: Características. Estrutura. Contido. Principios xerais. Dereitos e deberes fundamentais. A súa garantía e suspensión. O Tribunal Constitucional. A reforma da Constitución. Tema 2.- A organización do Estado na Constitución: organización institucional ou política e organización territorial. Tema 3.- A Coroa. Tema 4.- As Cortes Xerais: composición, atribucións e funcionamento. Tema 5.- A Unión Europea: referencia histórica e dereito derivado. Tema 6.- As Comunidades Autónomas. Estatutos de Autonomía. Administración Autonómica. O Estatuto de Autonomía de Galicia. Tema 7.- O Administrado: O Concepto, capacidade, representación e dereitos. As fases do procedemento administrativo na Lei 30/92: iniciación, ordenación, instrucción e terminación. A obriga de resolver e o réxime do silencio administrativo. Tema 8.-O acto administrativo: Concepto, clases e elementos. Motivación e forma. Tema 9.-A notificación: contido, prazo e práctica. A notificación defectuosa. A publicación. A aprobación por outra Administración. Tema 10.- Revisión dos actos administrativos. Revisión de oficio. Os recursos administrativos: principios xerais. O recurso de alzada. O recurso postestativo de reposición. O recurso extraordinario de revisión. Tema 11.- As reclamacións administrativas previas ao exercicio de accións civís e laborais. Procedementos substitutivos dos recursos administrativos: conciliación, mediación e arbitraxe. Tema 12.- A potestade sancionadora: concepto e significado. Principios do exercicio da potestade sancionadora. O procedemento sancionador e as súas garantías. Medidas sancionadoras administrativas. Especial referencia á potestade sancionadora local. Tema 13.-As Fontes de Dereito Local. A Administración Local na Constitución. O Principio de Autonomía Local: significado, contidos e límites. A potestade regulamentaria das entidades locais: Regulamentos e Ordenanzas. Procedementos de elaboración. O Regulamento orgánico. Os Bandos. Tema 14.- O Municipio: Concepto e elementos. A organización municipal. Órganos necesarios e competencias: O Alcalde, Tenentes de Alcalde, o Pleno e a Xunta de Goberno Local. Órganos complementarios: Comisións Informativas e outros órganos. Tema 15.- Funcionamento dos órganos colexiados locais. Convocatoria e orde do día. Actas e certificados de acordos. Tema 16.- O Regulamento: As súas clases. Outras fontes de dereito administrativo. Tema 17.- O patrimonio das entidades locais. Bens de dominio público e bens patrimoniais: concepto, natureza e elementos. Utilización: special referencia a licenza e concesión. Tema 18.- O persoal ao servizo das Corporacións Locais: clases e réxime xurídico. Réxime xurídico do persoal funcionario das Entidades Locais: dereitos, deberes, réxime disciplinario. Tema 19.- Situacións administrativas dos funcionarios públicos. Réxime de incompatibilidades. Tema 20.- As Facendas Locais: réxime xurídico. Clasificación dos ingresos. Os impostos locais: clases e réxime xurídico. Taxas, prezos públicos e contribucións especiais. As ordenanzas fiscais. Tema 21.- Concepto de documento, Rexistro e arquivo. Funcións de rexistro e do arquivo. Clases de arquivo. Especial consideración ao arquivo de xestión. Tema 22.- Concepto e funcións dos servizos bibliotecarios. Clases de bibliotecas. Tema 23.- As bibliotecas públicas. Concepto e función. As bibliotecas públicas en Galicia. Tema 24.- Xestión dos fondos bibliotecarios: selección e adquisición de publicacións. Tema 25.- Proceso técnico dos fondos bibliotecarios. Tema 26.- Instalacións e equipamento de bibliotecas. Tema 27.- Os catálogos nas bibliotecas: concepto, fins e problemas de elaboración. Os OPAC. A xestión de autoridades. Tema 28.- Principais sistemas de clasificación bibliofráfica. A CDU. Tema 29.-Encabezamentos de materias: concepto, uso e función. Tema 30.- Servizos aos lectores: o acceso ao documento: consulta, empréstito individual, colectivo e interbibliotecario. A xestión automatizada da circulación de fondos. Tema 31.- Servizos aos lectores: a extensión bibliotecaria; a formación de usuarios. Tema 32.- A cooperación bibliotecaria. Sistemas e redes de bibliotecas. Tema 33.- As novas tecnoloxías e a súa aplicación aos servizos bibliotecarios. Estado actual da automatización dos servizos nas bibliotecas. Tema 34.- A normalización da identificación bibliográfica. O ISBN. ISSN e outros códigos intemacionais. Tema 35.- As bibliografias de bibliografías, as bibliografias xerais e as bibliografias especializadas. As obras de referencia. Tema 36.- Recuperación da información. Sistemas automatizados. Tema 37.- Os catálogos colectivos: concepto, fins e elaboración. Tema 38.- Internet e as bibliotecas. Tema 39.- A Lei 14/1989, de bibliotecas de Galicia e o seu desenvolvemento. Outras normativas de aplicación ás bibliotecas galegas. Tema 40.- Patrimonio bibliográfico: lexislación e normativa de aplicación. A propiedade intelectual en España. Vedra, ** de abril de 2010 O alcalde Odón C. Cobas García CONCELLO DE VEDRA. OFERTA DE EMPREGO PÚBLICO DE 2009 SOLICITUDE DE PARTICIPACIÓN NAS PROBAS SELECTIVAS DE LABORAL FIXO DENOMINACIÓN DA PRAZA: DATOS PERSOAIS: DOCUMENTOS QUE SE ACHEGAN, PARA A FASE DE CONCURSO: OUTROS DOCUMENTOS QUE SE XUNTAN, E/OU OUTROS DATOS QUE SE FAN CONSTAR: - Copia cotexada do DNI (obrigatoria a súa presentación). - Resgardo bancario do aboamento dos dereixos de exame na conta corrente número 2091-0330-67-3040005550, na entidade bancaria Caixa Galicia. O/A que subscribe, solicita tomar parte nas probas selectivas de referencia, de conformidade coa convocatoria, facendo constar expresamente que tódolos datos consignados son certos e que reúne todos e cada un dos requisitos esixidos na convocatoria, comprometéndose a presentar a documentación esixida na dita convocatoria, así como a tomar posesión, no seu caso consonte á fórmula legal para a toma de posesión para cargos e funcións públicas. _______________, ________ de ________ de 2010 (sinatura) ____________________________________ SR. ALCALDE-PRESIDENTE DO CONCELLO DE VEDRA Vedra, 7 de xullo de 2010 O ALCALDE Asdo. Odón C. Cobas García